**Správa o činnosti za rok 2018**

Občianske združenie „Ľudia pre Bôrik“ (ďalej len OZ) je samostatným právnym subjektom, je dobrovoľnou, otvorenou, neštátnou a nepolitickou organizáciou združujúcou fyzické a právnické osoby, ktoré majú záujem pomáhať v aktivitách zameraných na zmenu kvality života klientov v zariadení Centra sociálnych služieb – Bôrik so sídlom v Nitrianskom Pravne (ďalej len CSS - Bôrik).

V predchádzajúcom roku 2018 sa naše OZ úspešne zapojilo projektom „Revitalizácia zelene“ do grantového projektu Zelené oči – programu na podporu aktivít a činností zameraných na ochranu a zlepšenie stavu životného prostredia na území Trenčianskeho kraja. Udelený grant bol vo výške **1204,80 €.** Z vlastných prostriedkov OZ bolo nutné dofinancovanie v celkovej výške **10,00 €,** ktoré boli použité na nákup úchytov textílie v svahu. Výsledkom práce našich členov aj nečlenov je svah s množstvom vysadených okrasných stromov a rastlín.



Ďalšími finančnými prostriedkami prispelo OZ na nákup obrazov v sume **97,17 €** umiestnených na druhom oddelení. Sumou **100,00 €** uhradilo divadelné predstavenie „Rozprávkový hrniec“ pre klientov. Nemalou sumou **356,08 €** OZ prispelo na nákup drogérie a plastových boxov do vianočných balíčkov pre klientov CSS – Bôrik. Sumou **200,48 €** sme prispeli na zabezpečenie Bôrikovských hodov – dňa rodiny. Do telocvične sme zakúpili nový záťažový koberec za **269,71 €.**

Najviac finančných prostriedkov pohltil projekt „Outdoor fitness zóna v CSS – Bôrik“. Spoločne sa nám podarilo vytvoriť moderný a praktický priestor s tromi vonkajšími fitnes strojmi, kde klienti aj zamestnanci môžu aktívne tráviť svoj voľný čas. Celkové náklady z prostriedkov OZ Ľudia pre Bôrik boli vo výške **4173,36 €.**



Celkovo naše OZ prispelo k skvalitneniu života klientov CSS – Bôrik v zmysle stanov v sume **5206,80 €.**

Členské príspevky za rok 2018 boli v sume **35,00 €**. Príspevky z 2% daní boli v celkovej sume **1113,91 €**. Dary od obcí a súkromných osôb boli vo výške **4690,69 €**. Vo verejnej zbierke na projekt outdoor fitness zóny sa nám podarilo vyzbierať **136,10**€.

V mene klientov CSS – Bôrik ďakujeme všetkým členom, nečlenom a prispievateľom za prácu, ktorú v uplynulom roku vykonali k skvalitneniu života v našom zariadení a tešíme sa ďalšiu spoluprácu.

Spracovala: Lenka Hiščárová